ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ และเงื่อนไขในการขออนุญาต การอนุญาตและระยะเวลาในการใช้รถและเครื่องหมายแสดงการใช้รถที่ใช้เพื่อการทดสอบพ.ศ. ๒๕๖๐[๑] เพื่อให้การขออนุญาตการอนุญาต และระยะเวลาในการใช้รถ และเครื่องหมายแสดงการใช้รถเพื่อการทดสอบเป็นไปด้วยความเรียบร้อยอาศัยอำนาจตามความในมาตรา ๖/๑ วรรคสาม แห่งพระราชบัญญัติรถยนต์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๗) พ.ศ.๒๕๕๗ อธิบดีกรมการขนส่งทางบกจึงออกประกาศกำหนดหลักเกณฑ์ วิธีการและเงื่อนไขในการขออนุญาต การอนุญาต และระยะเวลา ในการใช้รถและเครื่องหมายแสดงการใช้รถเพื่อการทดสอบไว้ ดังต่อไปนี้ข้อ๑ ประกาศนี้ให้ใช้บังคับตั้งแต่วันที่๑ เมษายน พ.ศ. ๒๕๖๐ เป็นต้นไปข้อ๒ ในประกาศนี้รถที่ใช้เพื่อการทดสอบ หมายความว่า(๑)รถทดสอบก่อนผลิต ซึ่งได้แก่ รถยนต์หรือรถจักรยานยนต์ต้นแบบที่ผลิตหรือประกอบขึ้นใหม่นำเข้าหรือเปลี่ยนแปลงส่วนหนึ่งส่วนใดของส่วนควบหรือเครื่องอุปกรณ์สำหรับรถต้นแบบที่ใช้ขับเพื่อทดสอบสมรรถนะ ประสิทธิภาพ ระบบการทำงานของรถหรือส่วนควบ และเครื่องอุปกรณ์สำหรับการศึกษาค้นคว้า วิจัย หรือพัฒนารถ ให้มีคุณภาพและมาตรฐาน(๒)รถทดสอบคุณภาพ ซึ่งได้แก่ รถยนต์ที่ผลิต ประกอบหรือนำเข้ารถที่ใช้ขับเพื่อทดสอบคุณภาพก่อนนำออกจำหน่ายโดยวิธีทดสอบรถจากการสุ่มตัวอย่างในแบบหรือชนิดเดียวกันหนังสืออนุญาต หมายความว่าหนังสืออนุญาตให้ใช้รถเพื่อการทดสอบก่อนผลิตหรือทดสอบคุณภาพ แล้วแต่กรณีข้อ๓ ผู้ขออนุญาตใช้รถทดสอบก่อนผลิตต้องเป็นผู้วิจัยหรือพัฒนาหรือเป็นผู้ได้รับมอบหมายให้เป็นผู้วิจัยหรือพัฒนารถหรือส่วนควบและเครื่องอุปกรณ์สำหรับรถ หน่วยงานของรัฐ หรือสถาบันการศึกษา ผู้ผลิตผู้ประกอบ หรือผู้นำเข้าข้อ๔ ผู้ขออนุญาตใช้รถทดสอบคุณภาพต้องเป็นผู้ผลิตผู้ประกอบหรือผู้นำเข้ารถหรือส่วนควบและเครื่องอุปกรณ์ของรถที่ได้รับการแต่งตั้งให้เป็นผู้แทนจำหน่ายภายในประเทศจากผู้ผลิตข้อ๕ ผู้ใดประสงค์จะใช้รถเพื่อการทดสอบให้ยื่นคำขอต่อนายทะเบียน ณ สำนักมาตรฐานงานทะเบียนและภาษีรถ กรมการขนส่งทางบกพร้อมด้วยเอกสารหลักฐาน ดังต่อไปนี้(๑)ห้างหุ้นส่วนจำกัด บริษัท จำกัด หรือบริษัทมหาชน จำกัด(ก)หนังสือรับรองการจดทะเบียนนิติบุคคลพร้อมภาพถ่ายบัตรประจำตัวประชาชนของผู้มีอำนาจลงนาม(ข)หนังสือรับรองของบริษัทผู้ผลิตหรือผู้แทนจำหน่ายรับรองว่ารถที่ใช้เพื่อการทดสอบมีส่วนควบและเครื่องอุปกรณ์ครบถ้วนถูกต้องตามที่กำหนดในกฎกระทรวงกำหนดส่วนควบและเครื่องอุปกรณ์สำหรับรถพ.ศ. ๒๕๕๑ในกรณีที่มีส่วนควบและเครื่องอุปกรณ์ไม่ครบถ้วนถูกต้องต้องรับรองว่ามีความมั่นคงแข็งแรงและปลอดภัยเพียงพอที่จะนำมาใช้บนท้องถนน(ค)หลักฐานเกี่ยวกับรถที่ใช้เพื่อการทดสอบดังนี้๑)กรณีรถทดสอบก่อนผลิต๑.๑)หลักฐานแสดงข้อมูลของรถ ต้องมีรายละเอียดของรถ ได้แก่ประเภทรถจำนวนรถที่ประสงค์จะทำการทดสอบพร้อมหมายเลขตัวรถและหมายเลขเครื่องยนต์ของรถแต่ละคัน๑.๒)ภาพถ่ายหลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ตามจำนวนรถที่ขออนุญาตจะทำการทดสอบซึ่งมีระยะเวลาการเอาประกันภัยไม่น้อยกว่าระยะเวลาที่ใช้รถเพื่อการทดสอบ๒)กรณีรถทดสอบคุณภาพ๒.๑)ต้องมีรายละเอียดของรถ ได้แก่ ประเภทรถจำนวนรถที่ประสงค์จะทำการทดสอบตามแผนงานที่ผู้ทำการทดสอบกำหนดไว้ในแต่ละชนิดรุ่นหรือแบบของรถ ระยะทางและระยะเวลาจะทำการทดสอบของรถแต่ละคัน (Period Covered)๒.๒)ภาพถ่ายหลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ตามจำนวนรถที่ขออนุญาตจะทำการทดสอบ ซึ่งมีระยะเวลาการเอาประกันภัยไม่น้อยกว่าระยะเวลาที่ใช้รถเพื่อการทดสอบ(๒)หน่วยงานของรัฐหรือสถาบันการศึกษาให้ใช้หนังสือมอบอำนาจจากหน่วยงานของรัฐหรือสถาบันการศึกษาพร้อมด้วยหนังสือรับรองส่วนควบและเครื่องอุปกรณ์และเอกสารหลักฐานหน่วยงานของรัฐหรือสถาบันการศึกษาตาม(๑) (ข) และ (ค) แล้วแต่กรณีในกรณีผู้ขออนุญาตไม่ได้มาดำเนินการด้วยตนเองต้องมีหนังสือมอบอำนาจให้ผู้อื่นดำเนินการพร้อมภาพถ่ายบัตรประจำตัวประชาชนของผู้มอบอำนาจลงนามและผู้รับมอบอำนาจด้วยหลักฐานการแต่งตั้งให้เป็นผู้แทนจำหน่ายซึ่งแปลเป็นภาษาไทยข้อ๖ เมื่อนายทะเบียนพิจารณาเอกสารหลักฐานประกอบคำขอแล้วเห็นว่า(๑) เอกสารหลักฐานไม่ครบถ้วนถูกต้องให้แจ้งผู้ยื่นคำขอแก้ไขเพิ่มเติมภายใน ๓๐ วัน นับแต่วันที่รับแจ้งหากไม่แก้ไขเพิ่มเติมภายในกำหนดเวลาดังกล่าว ให้คำขอเป็นอันยกเลิก(๒)เอกสารหลักฐานถูกต้องครบถ้วน ให้อนุญาตรถที่ใช้เพื่อการทดสอบและจัดเก็บค่าธรรมเนียมการอนุญาตให้ใช้รถและเครื่องหมายแสดงการใช้รถพร้อมออกหนังสืออนุญาตและเครื่องหมายแสดงการใช้รถดังนี้(ก)รถทดสอบก่อนผลิต ให้อนุญาตตามจำนวนรถที่ขอโดยออกหนังสืออนุญาตและเครื่องหมายแสดงการใช้รถเป็นรายคัน(ข)รถทดสอบคุณภาพ ให้อนุญาตจำนวนรถตามความจำเป็นและความเหมาะสม โดยออกหนังสืออนุญาตและเครื่องหมายแสดงการใช้รถข้อ ๗ หนังสืออนุญาตและเครื่องหมายแสดงการใช้รถที่นายทะเบียนออกให้ให้เป็นไปตามแบบแนบท้ายประกาศนี้เครื่องหมายแสดงการใช้รถทดสอบคุณภาพให้ใช้สับเปลี่ยนกันได้ไม่เฉพาะคันรถข้อ๘ หนังสืออนุญาตให้มีอายุดังต่อไปนี้(๑)หนังสืออนุญาตให้ใช้รถทดสอบก่อนผลิต ๑๘๐ วัน นับแต่วันอนุญาต(๒)หนังสืออนุญาตให้ใช้รถทดสอบคุณภาพ ๙๐ วัน นับแต่วันอนุญาตข้อ๙ ผู้ได้รับอนุญาตต้องปฏิบัติตามเงื่อนไขดังต่อไปนี้(๑)กรณีรถทดสอบก่อนผลิต(ก)ให้ใช้รถได้เฉพาะคันที่ได้รับอนุญาตทดสอบ(ข)ติดเครื่องหมายแสดงการใช้รถให้เห็นได้อย่างชัดเจนที่ด้านหน้าและด้านท้ายรถ ด้านละหนึ่งแผ่นเว้นแต่รถจักรยานยนต์ให้ติดที่ด้านท้ายรถเพียงด้านเดียว(ค)มีสำเนาหนังสืออนุญาตไว้กับรถที่ใช้เพื่อการทดสอบ(ง) มีหลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ ซึ่งมีระยะเวลาการเอาประกันภัยไม่น้อยกว่าระยะเวลาที่ใช้รถเพื่อการทดสอบไว้แสดงกับเจ้าหน้าที่(จ)ต้องให้เฉพาะผู้มีใบอนุญาตขับรถที่ตรงตามลักษณะรถขับรถเพื่อการทดสอบ(ฉ)ส่งคืนหนังสืออนุญาตและเครื่องหมายแสดงการใช้รถ เมื่อหนังสืออนุญาตสิ้นอายุหรือเลิกใช้รถเพื่อการทดสอบภายใน ๑๕ วันนับแต่วันที่หนังสืออนุญาตสิ้นอายุ หรือวันที่เลิกใช้รถเพื่อการทดสอบ(ช)ในกรณีความเสียหายเกิดขึ้นในระหว่างใช้รถเพื่อการทดสอบผู้ได้รับอนุญาตต้องรับผิดชอบทั้งในทางแพ่งและทางอาญา(๒)กรณีรถทดสอบคุณภาพ(ก) ติดเครื่องหมายแสดงการใช้รถให้เห็นได้อย่างชัดเจนที่ด้านหน้าและด้านท้ายรถด้านละหนึ่งแผ่น(ข)มีหลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ ซึ่งมีระยะเวลาการเอาประกันภัยไม่น้อยกว่าระยะเวลาที่ใช้รถเพื่อการทดสอบไว้ในรถ(ค)จัดทำรายงานการใช้เครื่องหมายกับรถที่ทดสอบประจำเดือนผ่านระบบคอมพิวเตอร์ ให้นายทะเบียนภายในวันที่๑๕ ของเดือนถัดไปซึ่งอย่างน้อยต้องมีรายละเอียดเกี่ยวกับวันเดือนปีที่ทดสอบหมายเลขเครื่องหมายแสดงการใช้รถหมายเลขตัวรถ หมายเลขเครื่องยนต์ เวลาเริ่มต้น เวลาสิ้นสุด ระยะทางรวม (กม.)(ง)ปฏิบัติตามเงื่อนไขตาม (๑) (ค) (จ) (ฉ) และ (ช)ข้อ๑๐ ในกรณีที่หนังสืออนุญาตหรือเครื่องหมายแสดงการใช้รถสูญหายหรือชำรุดในสาระสำคัญให้ผู้ได้รับอนุญาตยื่นคำขอรับใบแทนหนังสืออนุญาตหรือเครื่องหมายแสดงการใช้รถแทนที่สูญหายหรือชำรุดแล้วแต่กรณี ต่อนายทะเบียน ณ สำนักมาตรฐานงานทะเบียนและภาษีรถ กรมการขนส่งทางบกภายใน ๑๕ วัน นับแต่วันทราบถึงการสูญหายหรือชำรุดดังกล่าว กรณีสูญหายให้นายทะเบียนบันทึกถ้อยคำผู้ขอไว้เป็นหลักฐานและจัดเก็บค่าธรรมเนียมหนังสืออนุญาตหรือเครื่องหมายแสดงการใช้รถทดสอบพร้อมออกหนังสืออนุญาตฉบับใหม่ และให้ระบุคำว่า ใบแทน ไว้ที่ด้านหน้าและเครื่องหมายแสดงการใช้รถตามแบบที่กำหนดไว้ท้ายประกาศ แล้วแต่กรณีข้อ๑๑ ผู้ได้รับอนุญาตประสงค์จะขอต่ออายุหนังสืออนุญาตให้ยื่นคำขอภายใน ๑๕ วันก่อนวันที่หนังสืออนุญาตสิ้นอายุ ณสำนักมาตรฐานงานทะเบียนและภาษีรถกรมการขนส่งทางบกพร้อมด้วยหลักฐานตามที่กำหนดไว้ในข้อ ๕ (๑) (ข) และ (ค) หรือ (๒)แล้วแต่กรณีการอนุญาตให้ต่ออายุหนังสืออนุญาตให้นายทะเบียนออกหนังสืออนุญาตฉบับใหม่ และให้ระบุคำว่า ต่ออายุ ไว้ที่ด้านหน้าด้วยข้อ๑๒ ในกรณีผู้ได้รับอนุญาตประสงค์จะเลิกใช้รถเพื่อการทดสอบให้ยื่นคำขอต่อนายทะเบียน ณ สำนักมาตรฐานงานทะเบียนและภาษีรถ กรมการขนส่งทางบกพร้อมส่งคืนหนังสืออนุญาต และเครื่องหมายแสดงการใช้รถต่อนายทะเบียนภายใน ๑๕ วัน นับแต่วันที่เลิกใช้รถเพื่อการทดสอบประกาศ ณ วันที่ ๓กุมภาพันธ์ พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑. หนังสืออนุญาตให้ใช้รถเพื่อการทดสอบ(รถทดสอบก่อนผลิต)๒. หนังสืออนุญาตให้ใช้รถเพื่อการทดสอบ (รถทดสอบคุณภาพ)๓. แบบเครื่องหมายแสดงการใช้รถสำหรับรถยนต์ (รถทดสอบก่อนผลิต)๔. แบบเครื่องหมายแสดงการใช้รถ สำหรับรถจักรยานยนต์(รถทดสอบก่อนผลิต)๕. แบบเครื่องหมายแสดงการใช้รถสำหรับรถยนต์ (รถทดสอบคุณภาพ)(ดูข้อมูลจากภาพกฎหมาย)ภวรรณตรี/จัดทำ๓๑ มีนาคม ๒๕๖๐ปุณิกา/ตรวจ๓๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๒ ง/หน้า ๖/๓๐ มีนาคม ๒๕๖๐